  Виталий Пронин 23 аресъем Кирилл Вичижанин.Куасэн бызьылӥсьлэн Кирилл Вичижанинлэн допинг-пробаысьтыз милдронат шараямын. Талэсь азьвыл «сьӧд» списоке шедизы вал Россиысь конькиен бызьылӥсьёс, уясьёс, бобслеистъёс, пыдын бызьылӥсьёс но вотерполистъёс. Соос борды итӥськиз нырысетӥез куасэн бызьылӥсь - 23 аресъем Кирилл Вичижанин. Берло 3 ар ӵоже спортсмен дуннеысь юниоръёслэн но егитъёслэн первенствоязы пыриськылӥз, шундыӝужан Европалэн кубокез понна пыриськыса, вормонъёс басьтылӥз, Россиысь юниоръёслэн первенствоязы но кубок понна нюръяськоназы вормисьёс пӧлын вал.Луэм учырлы паймемын солэн атаез, «Ижсьталь» ДЮСШ-ысь тренер Пётр Вичижанин. Уг ваты, спортсмен, пе, та препаратэз юиз вал кылем арын сентябрь толэзе Тюменьын ортчем сборъёс дыръя. Туэ ар кутсконын ортчытэм эскеронъёс номыр уродзэ ӧз шараялэ вал, нош мартэ сётэм анализъёсыз уродэсь луизы.Валентина Емельянова Туспуктэм:  sportur.ru  